《延清馆小集和子乾》
明代·黎民表

蓬径初延赏，空斋独尔思。酒深寒夜酌，梅发早春枝。

浦外流云袅，城闉上月迟。莫缘风共雨，长负此幽期。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。